Leopold Staff

Leopold Henryk Staff (naskiĝis la 14-an de novembro 1878 en Lvivo, Aŭstra imperio, mortis la 31-an de majo 1957 en Skarżysko-Kamienna, Pola Popola Respubliko) estis ĉeĥdevena pola poeto, tradukisto, dramaturgo kaj eseisto. La patro František Staff estis sukerbakisto kaj devenis el Bohemio, kaj lia patrino, denaske Leopoldina Fuhrherr, estis germanlingvanino el Prusia Silezio. Kreskiĝinte en la multetna etoso de la urbo Lvivo (ekde 1722 en la Aŭstra imperio nomata germane Lemberg, jide לעמבערג, Lemberg), li iĝis unu el la plej eminentaj kreintoj de la pola literaturo de la 20-a jarcento, konsiderata ĉefe kiel reprezentanto de la nuntempa klasikismo. Pioniro de la ĉiutaga poezio, li estas gvida membro de la literatura movado Juna Pollando. Liajn poeziaĵojn al Esperanto komencis traduki jam en la jaro 1909 Julian Tuwim.
eta|maldekstra|Poeto Leopold Staff, ĉ. 1910 jaro
eta|maldekstra|La tombo de Leopold Staff en Tombejo Powązki en Varsovio

 Traduklaboro 
Leopold Staff estis ankaŭ tradukisto de la franca, germana, greka, itala, latina kaj orienta literaturoj al la pola.
 Latinaj Elegioj de Jan Kochanowski,
 Romaj Elegioj kaj La suferoj de la juna Werther de Goethe,
 Floretoj de Sankta Francisko el Asizo,
 Ora Legendo de Jakobo de Voraĝino,
 Johano-Kristoforo de Romain Rolland,
 Tristan de Thomas Mann,
 Fruktorikolto de Rabindranath Tagore,
 Ĉina Fluto

Kategorio:Polaj poetoj
Kategorio:Polaj tradukistoj
Kategorio:Polaj verkistoj
Kategorio:Ĉeĥdevenaj poloj
Kategorio:Ora Legendo